GiliGold/VAD_KnessetCorpus huggingface dataset:
שי שבתאי אלקובי:
 אנחנו רוצים לתת ולעשות את זה
שי שבתאי אלקובי:
 הבעיה היא שאין, במיוחד ביהודה ושומרון, אין את היכולת הזאת כמו שיש במרכז
שי שבתאי אלקובי:
 שבמרכז יש לך הרבה יותר אופציות והרבה יותר אנשים
אליהו מרידור:
עוד מעט אנחנו נחזור לזה
אליהו מרידור:
 אני מבקש קודם כל להפנות שאלה
יאיר פרץ:
היו"ר, אם יורשה לי רק לסיים
יאיר פרץ:
 רציתי להגיד לך בהמשך לנתונים שהוצגו, ששירות התעסוקה לאורך שלוש השנים האחרונות, 2021, 2022, 2023, משים בתחום מקצוע ניקיון, כי הוא מקצוע ייחודי בתוך מגוון המקצועות שקיימים בענף הניקיון, בין 2,200 ל-2,400 עובדים מידי שנה בכל אחת משלוש השנים
יאיר פרץ:
 אחוז ההשמות בחברות באיגוד חברות הניקיון הוא נמוך מאוד
יאיר פרץ:
 זאת אומרת, יש את היכולת לשים עובדי ניקיון, אבל לא בשכר שמוצע תחת צו ההרחבה
יאיר פרץ:
 וזה חלק מהאתגר
אליהו מרידור:
לכן אני מבקש ללמוד מבעלי חברות ניקיון שעובדים גם עם השוק הפרטי, לא רק המוסדי
אליעזר מזרחי:
אני אסביר, אדוני יושב-הראש, אני לא סיימתי פשוט
אליהו מרידור:
תכף, נחזור אליך, כי יש לי אליך גם שאלה
עדי מרוז:
עדי מרוז, חברת נקי פלוס
עדי מרוז:
 אנחנו די צעירים, אנחנו 28 שנים בשוק
עדי מרוז:
 אך ורק בשוק הפרטי
עדי מרוז:
 אנחנו מגייסים בשכר של 40 עד 45 שקלים לשעה היום
עדי מרוז:
 שזה רחוק מאוד ממה שמגייסים בשוק הציבורי
עדי מרוז:
 ואין עובדים
אליהו מרידור:
 כמה עובדים אתה מעסיק?
עדי מרוז:
לנו יש כ-400 עובדים
אליהו מרידור:
כ-400
אליהו מרידור:
 כמה חסרים לך?
עדי מרוז:
אני היום הגעתי למצב שאני לא לוקח פרויקטים
אליהו מרידור:
כמה חסרים לך?
עדי מרוז:
20 לפחות
אליהו מרידור:
20
אליהו מרידור:
 אם היה לך מלאי עובדים לכמה היית יכול לצמוח? כי אתה כבר לא לוקח פרויקטים
עדי מרוז:
הייתי ממשיך
אליהו מרידור:
זאת אומרת יש דרישה
עדי מרוז:
לחלוטין
אליהו מרידור:
 מתי פעם אחרונה הגשת בקשה לשירות התעסוקה?
עדי מרוז:
אנחנו כבר שנים לא שם
עדי מרוז:
מהסיבה המאוד פשוטה, שאנשים באים, 'תחתום לי'
עדי מרוז:
 והבנו את זה וחבל להשקיע את האנרגיה, מבחינתי לפחות
אליהו מרידור:
מי מקביל לדובר שעובד עם השוק הפרטי, יש לו מחסור בעובדים וכן הגיש בקשות לשירות התעסוקה לאחרונה?
צחי מויאל:
אני
אליהו מרידור:
אתה, צחי מויאל
אליהו מרידור:
 צחי יצחק מויאל
אליהו מרידור:
 למען הגילוי הנאות, מכר אישי
אליהו מרידור:
 בעל חברות ניקיון ותחזוקה וניהול מבנים
אליהו מרידור:
 החברה שלך מפעילה גם כן שירותי ניקיון מוסדיים וגם פרטיים?
צחי מויאל:
גם פרטיים, מוסדיים, עובד עם השלטון המקומי
צחי מויאל:
 עובד גם כן עם המון גופים פרטיים, שלכולם יש בעיה בכלל כללית עם כוח אדם חסר
צחי מויאל:
 אבל מדברים כרגע, נוגעים בעובדי הניקיון שלא קיימים
צחי מויאל:
 אין להשיג
אליהו מרידור:
כמה עובדים חסרים לך במלאי?
צחי מויאל:
הייתי יכול לגייס גם עוד 300 ולהכניס עבודה
אליהו מרידור:
כמה עובדים אתה מעסיק היום?
צחי מויאל:
1,000 תחת הכיפה
אליהו מרידור:
 זאת אומרת, אתה בחסר של 30% לערך
צחי מויאל:
וגם אני יכול לצמוח יותר
אליהו מרידור:
 לפני שאתה צומח, אתה כבר בחסר של 30% לערך
צחי מויאל:
כן
צחי מויאל:
 אבל אתה יודע במה אני אוהב לגעת
צחי מויאל:
 אני אוהב דווקא לגעת בפגיעה הישירה של הכלכלה של כולם
צחי מויאל:
 אני נותן תמיד את אותה דוגמה
אליהו מרידור:
תכף ניגע בזה
אליהו מרידור:
 אני עדיין רוצה להגיע לאיזה שהוא חקר אמת, ברשותכם
אליהו מרידור:
 לכן אני נעזר, אני פונה לכמה שיותר מעסיקים
אליהו מרידור:
 מתי ביצעת פנייה לאחרונה לשירות התעסוקה לטובת קליטת עובדים, לאו דווקא לשוק המוסדי?
צחי מויאל:
דווקא בערים שאני כן מאמין שזה יכול לקרות
צחי מויאל:
 זה באשדוד, בלוד ובמודיעין
אליהו מרידור:
 וכמה עובדים הגיעו אליך בניסיון להיקלט או בניסיון לחתימה?
צחי מויאל:
גילוי נאות, אני פעם הייתי קב"ט של לשכת תעסוקה
צחי מויאל:
 אני מכיר את המנהלים, יש לי קשרים, ייתנו לי את העדיפות הכי טובה
צחי מויאל:
 ואני הבן אדם שיהיה הכי קל לו בעצם להשיג עובדים
צחי מויאל:
 אני פונה ישירות למנהל הלשכה
צחי מויאל:
 לוחצים, עושים כל מה שאפשר
צחי מויאל:
 עובד אחד לא יצא לי
צחי מויאל:
 הכי טוב שיצא לי זה בזבוז זמן בעצם על החתימה
אליהו מרידור:
כמה בכל זאת הגיעו?
צחי מויאל:
אולי שניים, שלושה
אליהו מרידור:
ואף אחד מהם לא נקלט
צחי מויאל:
אף אחד מהם
אליהו מרידור:
וחתמת להם?
צחי מויאל:
חתמתי
אליהו מרידור:
אז הנה, אתה שותף
צחי מויאל:
לא, כי גם התחילו
צחי מויאל:
 התחילו לעבוד, עבדו יום, כואב לי הגב
צחי מויאל:
 השני אומר כואבת לי הבטן
צחי מויאל:
זה סתם בזבוז זמן, כוחות, כספים ואנרגיות
אליהו מרידור:
 מר יניב, אשמח בבקשה לדעת מה עמדתך לעניין הבקשה שנשמעת כאן לקליטת עובדים זרים לענף
יאיר פרץ:
אז עמדתנו בכל הנוגע לענף הניקיון היא כן לאפשר עובדים זרים בענף, כי אין לנו יכולת לתת מענה מיטבי
יאיר פרץ:
 כל זאת אם השכר יישאר כפי שהוא תחת צווי הרחבה
יאיר פרץ:
 בשכר הזה היצע עובדים הוא מוגבל
יאיר פרץ:
 רק שעל אותו היצע עובדים מתחרים המון מעסיקים מענפי המשק השונים, לאו דווקא מענפי הניקיון
יאיר פרץ:
 צריך לקחת גם את זה בחשבון, שיש ענפים נוספים שמתחרים על אותו היצע
יאיר פרץ:
 ולכן יש גם תחרות במרכיבי השכר ושם המרווח הוא יותר נמוך
יאיר פרץ:
 לכן יש קושי לאתר עובדים לחברות תחת ענף חברות הניקיון
יאיר פרץ:
      אגב, רק לגבי החתמה אני חייב להגיד איזה שהיא אמירה כוללת
יאיר פרץ:
 אנחנו כל כך רחוקים משם
יאיר פרץ:
 אם מישהו זוכר את שירות התעסוקה או את הלשכות כלשכות החתמה, אז כנראה שזה חלק מאיזה שהיא תודעה היסטורית שיש אצלו
יאיר פרץ:
 בפועל היום לשירות התעסוקה, במבחן התעסוקה, כל עובד שנמצא מתאים למשרה ונשלח למעסיק צריך לקחת בחשבון שלטנגו יש שניים
יאיר פרץ:
 אם מצאתי אותו מתאים, הפניתי אותו אליך, למעסיק, ואתה חתמת לו, בעצם במובן מסוים שללת לי את האפשרות להמשיך שלא לשלם או לדווח עליו כמובטל
יאיר פרץ:
 ברגע שלא תחתום עליו, חשוב שיכירו את זה
יאיר פרץ:
 אני חושב שכולם מכירים
יאיר פרץ:
 שירות התעסוקה יש לו כלי, סנקציה, שהוא יכול לשלול, הוא יכול לתת סירוב לאותו דורש עבודה שנמצא מתאים
אליהו מרידור:
בישלת לי את השאלה הבאה
אליהו מרידור:
 לכמה דורשי עבודה אתה הפסקת את הגמלה בשנה האחרונה, בשנת 2023?
יאיר פרץ:
בכלל, בכל ענפי המשק?
אליהו מרידור:
לא, בניקיון בוא נאמר
יאיר פרץ:
לדעתי זה היו כמה עשרות בודדות
יאיר פרץ:
כי א', מעסיקים חתמו להם
אליהו מרידור:
מה הפעולה היזומה שאתם מבצעים כדי לבחון את האותנטיות שבחתימה? האם שלחתם פקחים, שלחתם באופן סמוי
אליהו מרידור:
 הגעתם עם אותו דורש בשביל לבדוק מה הסיבה?
יאיר פרץ:
אז אנחנו עושים את זה מעת לעת, היו"ר
אליהו מרידור:
ועם כל זה הגעתם לכמה עשרות?
יאיר פרץ:
לכמה עשרות, מפני שכל המקרים האחרים המעסיק חתם להם
אליהו מרידור:
גם אם הוא חתם להם
אליהו מרידור:
 חתם להם
אליהו מרידור:
 בוא, אתה מבקש עבודה, אתה אומר שאתה ראוי ומתאים ומעונין לעבוד בתחום מסוים
אליהו מרידור:
 הפניתי אותך למעסיק שדורש כזה
אליהו מרידור:
 בוא איתי בבקשה, תעלה לאוטו
אליהו מרידור:
 בוא תסביר לי או שיסביר לי המעסיק דורש העובדים מה הסיבה שהוא לא קולט אותך
אליהו מרידור:
 מתי עשיתם את זה באופן יזום?
יאיר פרץ:
אז אני יכול לתת לך דוגמה במקרה שאבי ציין כאן
יאיר פרץ:
 קיימנו יריד תעסוקה בתל אביב
אליהו מרידור:
לכמה מאותם אנשים שהגיעו הפסקתם את הגמלה?
יאיר פרץ:
להערכתי, אני לא יודע לנקוט עכשיו במספר המדויק
יאיר פרץ:
 אבל חלק גדול מאותם 70-80 שהגיעו קיבלו סירוב
אליהו מרידור:
קיבלו סירוב זה אומר שהופסקה להם הגמלה
יאיר פרץ:
נשללת להם הקצבה למשך 90 יום
אליהו מרידור:
למה ל-90 יום? כל זמן שהוא לא מסכים להשתבץ
יאיר פרץ:
כל פעם אני יכול להרחיב
יאיר פרץ:
 90 יום זה הגדרה בחוק
יאיר פרץ:
 כל פעם נוכל להאריך את זה
אליהו מרידור:
 אז פה הראיתם לי דוגמה נפלאה לפעולה יזומה
אליהו מרידור:
ואני שואל אתכם, מה הבעיה שנציגים מטעמכם, אפילו אני הייתי קולט כאלה בקרים בכסף שאנחנו נחסוך מאי תשלום הגמלה אנחנו נוכל להעסיק עוד כמה וכמה כאלה
אליהו מרידור:
 שיתלוו באופן מדגמי, לפני, תוך כדי או אחרי, עם אותם מבקשי עבודה, לאותו מעסיק שחתם להם
אליהו מרידור:
 ומישהו מהם יצטרך לתת את הדין
אליהו מרידור:
 או העובד או זה שפתח את הפנייה לקבלת עובד
אליהו מרידור:
 למה אתם לא עושים את זה?
יאיר פרץ:
אנחנו עושים את זה
יאיר פרץ:
 אבל אני חייב לסייג, היו"ר, שאנחנו גם, אמרתי לך, גם נוקטים בפעולות יזומות וגם עושים את זה ככל שהמעסיק ציין בפנינו את העובדה הזאת
יאיר פרץ:
 אבל הדבר הנוסף גם צריך לקחת בחשבון שבסוף אנחנו מתעסקים באוכלוסיות מאוד מאוד מוחלשות
אליהו מרידור:
לא שייך
אליהו מרידור:
 מי שיש לו BMW הוא לא מוחלש
יאיר פרץ:
לא, אז אני לא יודע
יאיר פרץ:
 אנחנו יודעים לבחון גם את - - -
אליהו מרידור:
אגב, אבי, מה שאמרת לא זר לי
אליהו מרידור:
 אני מכיר את המציאות הזאת
אליעזר מזרחי:
ונתקלתי בזה יותר מפעם אחת
אליהו מרידור:
אז אני אומר לך המציאות הזאת לא זרה לי
אליהו מרידור:
 אני פעם נפגשתי עם חבר טוב שהוא מנהל סניף של שירות התעסוקה ושאלתי אותו באיזה היגיון אין מצלמות שעוטפות באופן סמוי את המבנה שאליו הם מגיעים בשביל לחתום
אליהו מרידור:
 אבל אנחנו עוד נמצא את הזמן לחזור
אליהו מרידור:
 אני מזמין את עצמי לבדיקת מעקב יזומה עם נציגים שאתם תבחרו
אליהו מרידור:
 אני רוצה לפגוש את האירוע בשטח
אליהו מרידור:
      לפני שאני עובר רגע לבחון את נושא העסקת עובדים זרים בתחום הבריאות, אני מפנה שאלה לגב' ורוניקה ומר אבי, האם אתם לוקחים בחשבון שבהיותכם מעסיקים בחלק גדול עובדים תחת מכרזים של שירות המדינה ואז השכר מצומצם, אתם לוקחים בחשבון שלהעסיק עובד זר זו עלות לא זולה
אליהו מרידור:
 לא זולה
אליהו מרידור:
 ואם אתם יכולים ואתם מוגבלים ואתם יכולים לשלם רק 30 וקצת שקלים והם יעלו לכם 50 שקלים, משמע אתם תוציאו כסף מהכיס כל שעה ושעה
אליהו מרידור:
 האם אתם נערכים לקראת זה? מה הפתרון שאתם חושבים?
אליעזר מזרחי:
אני אענה
אליעזר מזרחי:
 יושב-הראש טועה
אליעזר מזרחי:
 זה נכון שלהביא עובד זר יש לנו עלויות נוספות כמו לינה וכדומה
אליעזר מזרחי:
 אבל אני מזכיר שהיום לא מעט עובדים אנחנו מביאים ממזרח ירושלים ויושב לידך צחי מויאל, שמביא עובדים לעיר מודיעין ממזרח ירושלים
אליעזר מזרחי:
 עולה לנו 80 שקלים לראש ליום
אליעזר מזרחי:
 אם אני עושה את המכפלות של ההסעות האלה, וזה לאו דווקא רק שם
אליהו מרידור:
כן, אבל איך אפשר 80 שקלים ליום?
אליעזר מזרחי:
זה מה שעולה לנו
קריאה:
מה עובד משק בית?
אליעזר מזרחי:
לא, לא, אני מדבר עלות הסעה
אליעזר מזרחי:
 אני משלם לחברת ההסעות על כל אדם 80 שקלים
אליעזר מזרחי:
 עכשיו, זה לא רק מזרח ירושלים
אליעזר מזרחי:
 אני מביא מהמשולש, אני מביא מהצפון
אליעזר מזרחי:
 אין ברירה
אליעזר מזרחי:
 אין בגוש דן עובדי ניקיון
אליהו מרידור:
תסבירו לי איך זה מתקפל
אליהו מרידור:
 פרטי אני מבין
אליהו מרידור:
 מוסדי אני עוד לא מצליח להבין
אליהו מרידור:
 לכן אני מבקש מכם לחלק את זה ככה: עובדי ניקיון בתחום המוסדי, עובדי ניקיון בפלח הפרטי ועובדי ניקיון לענף הבריאות
אליהו מרידור:
 נחלק את זה לשלושה חלקים
אליהו מרידור:
 בסדר? בוא תסביר לי רגע בהעסקה מוסדית
אליהו מרידור:
 אם אתה היום זכיין של רשות מקומית, דרך משכל אתה מוגבל ל-31 שקלים
אליהו מרידור:
 אתה הולך לשלם לו, היום אתה כבר משלם הרבה יותר
אליהו מרידור:
 איך זה מתכנס? מה, אתה חברה הפסדית?
אליעזר מזרחי:
לא, אף אחד לא מפסיד, כולם מרוויחים
אליהו מרידור:
אז בוא תסביר לי
אליעזר מזרחי:
אני אסביר
אליעזר מזרחי:
 היום אני אומר, איפה אני צריך את אותם עובדים זרים? באותם מקומות שאני עושה היום הסעות
אליעזר מזרחי:
 אז אם אתן דוגמה קלאסית, פשוטה
אליעזר מזרחי:
 אני מתחיל לעבוד בעוד שבועיים בעיר הרצליה, מעל 100 עובדים
אליעזר מזרחי:
 שום עובד לא יבוא מהרצליה
אליעזר מזרחי:
 כל העובדים יגיעו בדרך כלל ממזרח ירושלים
אליעזר מזרחי:
 הסעות עולות לי לכל עובד ליום בין 80 ל-100 שקלים
ששון גואטה:
ועדיין יותר זול ייצא לך מלהחזיק עובד זר
אליעזר מזרחי:
ממש לא, ממש לא
אליהו מרידור:
למה לא? העסקת פעם עובד זר?
צחי מויאל:
זה ממש לא נכון
ששון גואטה:
זו לא הסיבה הנכונה
ששון גואטה:
 אין עובדים, אפשר לדבר על בעיות כוח אדם
ששון גואטה:
 אני מבין את הבעיה שלכם, אני אתכם
ששון גואטה:
 אני מכיר את המצוקה שלכם
ששון גואטה:
 אבל זה לא נושא של כסף
ששון גואטה:
 ה-80 שקלים ליום שאתה עושה על כמה ימי עבודה שיש, להביא עובד בהסעה זה הרבה יותר זול מלהחזיק עובד זר
ששון גואטה:
 בתור אחד שמחזיק עובדים זרים
אליעזר מזרחי:
צר לי, אתה טועה
אליעזר מזרחי:
 צר לי, אתה טועה
אליעזר מזרחי:
 חבר'ה, אני מעסיק מעל 4,000 עובדים
אליעזר מזרחי:
 תנו לי קרדיט
אליעזר מזרחי:
 בוא, תן לי קרדיט
אליהו מרידור:
אבי, אני רוצה ללמוד ממך, בסדר? אני רוצה ללמוד ואני שואל אותך שאלה
אליהו מרידור:
 כשאתה מוגבל ברמת השכר שאתה יכול לשלם לעובד בתת ענף מסוים ואתה מבקש מישהו שהולך לעלות לך הרבה יותר ממה שאתה גובה, איך אתה עדיין לא הפסדי? תסביר לי רק את הנתון הזה
אליעזר מזרחי:
שוב אמרתי, גם היום, כשאני מתמחר מכרז לרשות כזאת או אחרת אני קודם כל בודק אם העובדים יהיו מקומיים, תלוי איפה
אליעזר מזרחי:
 אני מחזיק את העיר באר שבע, לדוגמה
אליעזר מזרחי:
 העובדים מקומיים, אין לי הסעות
אליעזר מזרחי:
 יש לי חודשי חופשי
אליעזר מזרחי:
 אבל אם אני לוקח עובדים לאזור המרכז, עיריית תל אביב, רמת גן, לא משנה, כל הרשויות האלה, כולם באים בהסעות
אליעזר מזרחי:
 אין עובדי ניקיון שם
אליעזר מזרחי:
 ואני עושה את זה בפועל גם היום
ששון גואטה:
כשתחזיק עובד זר לא צריך הסעות
אליעזר מזרחי:
אז אני מסביר, אז הם לא מבינים אותי
אליהו מרידור:
בוא תסביר, יכול להיות שאני לא הובנתי
צחי מויאל:
יש לי שנייה להצטרף, לחדד את הדברים שלו
צחי מויאל:
 העניין שזה תפוקות
צחי מויאל:
 תפוקה של עובד זר היא הרבה יותר גדולה מתפוקה של עובד
אליהו מרידור:
 אני קיבלתי גם את הסקירה הזאת בעבר ואני מתחבר אליה
אליהו מרידור:
 עדיין אני אומר, בהנחה שעובד הוא עובד יעיל, לא בן אדם שמורח או שצריך לחזור אחריו עוד פעם
אליהו מרידור:
 מראש מרחב שווי הצדקת קיום העסקה שלך מצומצם עד מאוד
אליעזר מזרחי:
ממש לא
צחי מויאל:
לא
צחי מויאל:
 אבל אם עובד זר נותן 110% תפוקה ועובד שלנו מטייל בטלפון, באמת, יש אחוז מסוים של עובדים שאותם אנחנו רוצים להחליף, שהם נותנים 60% במקרה הטוב
אליהו מרידור:
זה אני יכול להבין, אבל עדיין
אליעזר מזרחי:
תנו לי להסביר את המספרים
אליעזר מזרחי:
 אם אני משלם היום בין 80 ל-100 שקלים לאדם להסעה
אליעזר מזרחי:
 היום, בתנאי התחרות שאני עובד היום
אליעזר מזרחי:
 משלם כמו לדוגמה לעיריית גבעתיים, אני מביא עובדים ממזרח ירושלים, זה עולה לי 80 שקלים לאדם
אליעזר מזרחי:
 80 כפול 10 עובדים זה 800 שקלים ביום
אליעזר מזרחי:
 אני יכול, יש פה את רשות ההגירה
אליהו מרידור:
כשאתה משופה על ידי מי ששוכר את שירותיך על זה בנפרד?
אליהו מרידור:
אז איפה ההצדקה הכלכלית? תסבירו לי
אליעזר מזרחי:
 חבר'ה, תנו לי רגע להסביר
אליעזר מזרחי:
 ראשית, יש היום תקנון לערך שעה חדש
אליעזר מזרחי:
 אני לא יודע אם אדוני מצוי בפרטים או לא
אליעזר מזרחי:
 אבל היום ההסעות הן ברמה החוקית הן גב אל גב, נתחיל מזה
אליעזר מזרחי:
 אבל אני מתעלם דקה מהגב אל גב
אליעזר מזרחי:
 היום, אני מביא עובדים ואני מתמחר את ההסעות שלהם במכרז
אליהו מרידור:
זה מה ששאלתי אותך ואמרת לי לא
אליעזר מזרחי:
אז לא הבנתי אותך
אליעזר מזרחי:
 אני, כשאני ניגש למכרז אני מתמחר את עלות ההסעות שיש לי
אליעזר מזרחי:
 זאת אומרת אני לא מממן את זה מהכיס, שלא נתבלבל
אליהו מרידור:
זה מה ששאלתי אבל ואמרת לי שלא
אליעזר מזרחי:
אז לא הבנתי, לא
אליהו מרידור:
אז אתה משופה בגין הוצאות נלוות
אליעזר מזרחי:
אני מגיש מחיר לשעה ובתוכו מגולם גם נושא ההסעות
אליהו מרידור:
וכשאתה תקבל עובד זר אתה תגלם בתוך פר השעה את עלות לינה, אגרה וכן הלאה
אליעזר מזרחי:
וזה לא יהיה יותר יקר
קריאה:
הוא צריך לאחסן אותם בדירה, הוא גם צריך להסיע אותם
ששון גואטה:
תקשיב, אני לא, אני חייב, אני לא רציתי לדבר, אני אמרתי לאלי להמשיך
ששון גואטה:
 אבל אני חייב רגע
ששון גואטה:
 תקשיב, אני מבין את מצוקת כוח האדם שיש
ששון גואטה:
 אני בא מהשוק, מכיר, כל מה שאתם מדברים פה אני מכיר
ששון גואטה:
 אבל הסיבה שאתה נותן היא לא הסיבה שבגללה צריך לתת עובדים זרים
ששון גואטה:
 העלויות להסיע ודברים כאלה, זה דברים שאנחנו יכולים לדון עליהם פה בוועדה ועוד ועדות, כי אני צריך לעודד תעסוקה מקומית ולא להביא איזה עובד זר ולייצר פה אבטלה
ששון גואטה:
 אז זאת לא הסיבה, זה לא נכון מה שאתה אומר
ששון גואטה:
 אני רוצה לעזור לך
אליעזר מזרחי:
אני לא הולך לייצר אבטלה אבל, על מה אתה מדבר?
ששון גואטה:
בטח שכן
ששון גואטה:
 כי אם אתה אומר לי שבעלות שלו, בגלל ה-100 יום של הסעה לא שווה לך, שווה לך להחזיק עובד זר, אז מה אני אעשה עם העובד ההוא? הוא יישב בבית, מובטל יהיה?
אליעזר מזרחי:
לא, לא אמרתי שווה
אליעזר מזרחי:
 אתם מתפרצים לדברים שלי
אליהו מרידור:
אבי, אבי, אתה לא יכול להגיד שמתפרצים לדברים שלך
ששון גואטה:
אני לא הבנתי
ששון גואטה:
 הבנתי משהו לא נכון? תקנו אותי, אני אמרתי משהו נכון?
אליהו מרידור:
כי אין מי שדיבר יותר ממך מתחילת הדיון
אליהו מרידור:
 עדיין אני מבקש רגע
אליהו מרידור:
 חה"כ גואטה, תודה
אליהו מרידור:
 אתה מבטא את זה היטב, תודה רבה לך
ורוניקה רוזנברג:
יש מחסור של 45,000 עובדים, חברים
ורוניקה רוזנברג:
אל תשכחו
אליהו מרידור:
חבר'ה, תקשיבו, אני למדתי בדרך כלל שאחד ועוד אחד זה תמיד שתיים
אליהו מרידור:
 בדרך כלל
אליהו מרידור:
 אם אומרים לנו פה בשירות התעסוקה שיש עובדים, אבל השכר שהם דורשים גבוה יותר והם לא נקלטים אצלכם בגלל ששורת העסקה מאוד מצומצמת ומוגבלת
אליהו מרידור:
 משמע יש עובדים, לא כלכלי לכם להעסיק אותם
אליהו מרידור:
 תסביר לי אבי
אליעזר מזרחי:
לא מדויק
אליעזר מזרחי:
 חבר'ה, תנו לי רגע להסביר, אני אסביר
אליהו מרידור:
אני צודק?
אליעזר מזרחי:
בוא תשאל אותי, כבוד היו"ר, אם מחר שירות התעסוקה, אני אבוא ואגיד שאני מוכן לשלם לעובד 40 שקלים
אליעזר מזרחי:
 אוקיי? בשביל הדוגמה
אליהו מרידור:
אני אומר לך שיש כאלה
אליהו מרידור:
 הוא אומר שיש מלאי
אליעזר מזרחי:
התשובה היא 'לא' ב-א' רבתי
אליעזר מזרחי:
התשובה היא 'לא' ב-א' רבתי, כי גם היום אני משלם ללא מעט עובדים 40 שקלים, כי אין משהו אחר
אליעזר מזרחי:
 בסדר? אבל זה לא דרך שירות התעסוקה
אליעזר מזרחי:
 חבר'ה, בואו תבינו, תנו לי רגע להסביר
אליהו מרידור:
אז בוא, אני רוצה להציע הצעה, כי אני רוצה לעבור לעוד נושא, תודה
אליהו מרידור:
 אני רוצה שאתם תראו לי, אגב, אני מבקש את זה לאורך דיונים ממושכים
אליהו מרידור:
 לצערי אני לא מקבל את זה
אליהו מרידור:
 וזה עולה לכם, זה עולה לכם בהרבה כסף, פוגע בכל המשק
אליהו מרידור:
 אני רוצה שתראו לי ניסיון כן ואמיתי לפתוח פניות בשירות התעסוקה באופן מיידי, עוד היום
אליהו מרידור:
 תציפו את שירות התעסוקה בבקשות לקליטת עובדים, באותו שכר שאתם מדברים עליו כרגע
אליהו מרידור:
 אני מבקש לקבל עדכון באופן מיידי, בהול
אליהו מרידור:
 כי כל עוד שאני לא אקבל את זה אני לא יכול להתקדם עם האוצר
אליהו מרידור:
 באופן בהול אני מבקש לקבל את הפידבק שאתם מקבלים משירות התעסוקה וכאינטרפרטציה לאותם מבקשי עבודה
אליהו מרידור:
 אני רוצה שאתם תראו לי שאתם מבקשים לקלוט עובדים ב-40 שקלים שעה, בתנאים נוחים וסבירים ונעימים, עד כמה שהתחום מאפשר והם לא רוצים
אליהו מרידור:
 תביאו לי נתון כזה
אליהו מרידור:
      עם זה אני פונה אליך, רום היקר, בהמשך לשיחותינו הבלתי נגמרות
אליהו מרידור:
 ברגע שאני מקבל כזה נתון בזה אנחנו סיימנו את הויה דולורוזה הזאת
אליהו מרידור:
 ואנחנו מבינים שחייבת להיפתח הקצאה ייעודית לטובת הענף הזה
אליהו מרידור:
 אני לא אומר לך לאן אני עוד רוצה להתגלגל, שם זה יהיה
אליהו מרידור:
 כי העיקרון שלך ושלי הוא אחד
אליהו מרידור:
 השאלה היא איפה אנחנו שמים את האצבע שבאמת קיבלנו אינדיקציה אותנטית מהשטח
אליהו מרידור:
 אתה רוצה להעיר על זה משהו?
רום בר אב:
כן, אני אשמח
רום בר אב:
 אני רום מאגף תקציבים במשרד האוצר
רום בר אב:
 אני בוודאי מסכים עם מה שאמרת
רום בר אב:
 אני כן רוצה רגע לחדד פה נקודה נוספת שמאוד משמעותית ויניב הציג אותה פה, אבל בעיניי לא מספיק שם עליה דגש
רום בר אב:
 בתחילת המלחמה, וכולם זוכרים באוקטובר, הממשלה קידמה סל הקלות שמאפשרים יציאה לחל"ת לאבטלה
רום בר אב:
 ואפשרה למעסיקים להוציא עובדים לחל"ת באופן יזום בגלל צמצום הפעילות הכלכלית במשק
רום בר אב:
 הייתה סיטואציה מאוד מורכבת, אף אחד לא ידע איך זה משפיע על העסקים השונים, על אזורים שונים בארץ וכן הלאה
רום בר אב:
 כולנו מכירים את זה
רום בר אב:
      כשאני מסתכל רגע ואני לוקח את סל ההטבות הזה, כלומר הטבות ליציאה בחל"ת ואני בוחן את זה לפי ענפים, אני רואה שמתחילת המלחמה, כלומר חודש אוקטובר האחרון הוצאו לחל"ת על ידי המעסיקים באופן יזום, אני אומר, זה אפילו לא על ידי העובד, על ידי המעסיקים, כ-12,000 עובדים בענף הזה
אליהו מרידור:
חודש אוקטובר אמרת
רום בר אב:
החל מחודש אוקטובר, נכון
ורוניקה רוזנברג:
הנתון הוא 9,060
רום בר אב:
אז זה הנתון שאני קיבלתי משירות התעסוקה, אפשר לבדוק את זה
רום בר אב:
 אבל גם אם זה 9,000 וגם אם זה 12,000 יתכן, ושוב, יש פה אנשים שאני בטוח שמה שהם אומרים זה נכון
רום בר אב:
 יתכן ויש פה מעסיקים בענף שחסרים להם עובדים, אבל בוודאי יש מעסיקים בענף שבחרו לשחרר חלק מהעובדים
רום בר אב:
 שזה 9,000 או 10,000 או 12,000, אפשר להתווכח רגע על המספר
רום בר אב:
 אבל בוודאי שיש מעסיקים כאלה
רום בר אב:
      עכשיו רגע אני אגדיל ואומר, שגם זו בדיקה משותפת שלנו ושל שירות התעסוקה, נכון לעת הזאת, להיום בבוקר, יש 14,000 עובדים בשירות התעסוקה תחת סטטוסים שונים של חל"ת ואבטלה וכן הלאה
ורוניקה רוזנברג:
לפי איזה הגדרה ומשלח כתוב?
רום בר אב:
תחת המקצוע, לא בענף ניקיון, אלא תחת מקצוע של עובד ניקיון
ורוניקה רוזנברג:
ועוזרים בבתים פרטיים, בתי מלון או משרדים
ורוניקה רוזנברג:
 אנחנו מדברים רק על ניקיון מוסדי
רום בר אב:
אז תכף אפשר לחדד את זה
רום בר אב:
 אבל יש 14,000 אנשים שעבדו בענף הניקיון ועכשיו יושבים בשירות התעסוקה והקצבה שלהם, חל"ת או אבטלה וכדומה, תלויה בזה ששולחים אותם למעסיק והם אומרים אני לא יכול לעבוד
רום בר אב:
 15,000, 14,8000
אליעזר מזרחי:
אני אשמח לקבל עובד אחד, לא 14,000, אחד
ורוניקה רוזנברג:
מתחילת המלחמה, כששירות התעסוקה פרסם את דורשי העבודה אנחנו פנינו וביקשנו לקלוט את כולם
אליהו מרידור:
את יכולה בבקשה להראות לי בקשת פנייה?
אליהו מרידור:
תביאי לי
אליעזר מזרחי:
אדוני יושב-הראש, אין עובדי ניקיון בשירות התעסוקה, זה בערבית כלאם פאדי
אליעזר מזרחי:
 לשבת מתחת לניאון עם מחשבים ולספר את הסיפורים האלה זה פשוט סיפורים ואגדות
אליעזר מזרחי:
 אין עובדי ניקיון
אליעזר מזרחי:
 ואם יש, הנה, אני פה חברת ניקיון, אחד בגוש דן
אליעזר מזרחי:
 שמעתם? אחד
אליעזר מזרחי:
 לא מספרים וניירות וסיסמאות
אליעזר מזרחי:
 תן לי עובד אחד
אליעזר מזרחי:
 תראה לי שאתה מסוגל
אליעזר מזרחי:
 כל הגוף הגדול הזה שנקרא משרד האוצר/שירות התעסוקה, עובד אחד
אליעזר מזרחי:
 אתה לא מסוגל עובד אחד לתת
אליעזר מזרחי:
 ואני פה אומר ואני מתחייב על מה שאני אומר
אליהו מרידור:
חברים, אבי תודה, ורוניקה תודה
אליהו מרידור:
 רום, תודה
אליהו מרידור:
 כולכם מדברים על אותו נושא סביב מה שאני הצעתי וגיבשתי כהחלטה
אליהו מרידור:
 אני רק מבקש איתך שנבהיר כרגע שאנחנו רואים עין בעין את הבחינה הזאת כבחינה שתוצאותיה הן סופיות ומוחלטות לצורך גיבוש עמדה
רום בר אב:
אנחנו נצטרך ביחד, כמו שאנחנו תמיד עושים כולנו וכולנו כממשל, לבחון את הדברים ולהבין כל מצב לגופו
אליהו מרידור:
תראה, אתה אומר, בצדק רב, אם יש ידיים עובדות ישראליות פנויות צריך לעשות את הכול כדי לאפשר להם להיקלט
אליהו מרידור:
 איך אנחנו נדע? אנחנו נעודד אותם להיות יצירתיים בתהליכי הקליטה, להציע שכר מפתה יותר
אליהו מרידור:
 להציע תנאים טובים יותר ולפנות באופן רשמי ללשכות האזוריות שלהם
אליהו מרידור:
 ומרגע שאין תוצאה שבאמת עונה על התיאוריה שאותה אתה מציג, אזי אנחנו מבינים שהרשימה היא רשימה מדומה
אליהו מרידור:
 אין קשר בין הנתונים המספריים המצויים בשירות התעסוקה לבין נכונות העובדים להשתלב בענף
אליהו מרידור:
 זוהי תחושתי
אליהו מרידור:
 אני רוצה לאשר אותה או להכחיש אותה
אליהו מרידור:
 השאלה אם מקובל עלינו שבסיום התהליך אנחנו אומרים עשינו את המקסימום, בדקנו
אליהו מרידור:
 אכן המצב מחייב טיפול מול שירות התעסוקה ברגולציה שלו ובמעקבים שלו
אליהו מרידור:
 בינתיים אנחנו מאפשרים הקצאה לטובת קליטת עובדי ניקיון כעובדים זרים
רום בר אב:
אני מאוד מסכים עם מה שאמרת
רום בר אב:
      אני רק רוצה לחדד
רום בר אב:
 ככל שיש בעיה בתהליכי ההקצאה, אני לא חושב, אני לא מכיר כרגע שיש בעיה כזאת
רום בר אב:
 אבל ככל שנגיע למסקנה שיש רק בעיה בתהליכי הקצאה בשירות התעסוקה
אליהו מרידור:
ידידי היקר, זה מה שאנחנו הולכים לבדוק
רום בר אב:
לא, אבל גם אם יש בעיה, אני חושב שראוי שכולנו ביחד ננסה לפתור אותה ולא נחליט יש בעיה ואנחנו ממשיכים הלאה
אליהו מרידור:
 קודם כל, בוא נעזוב אותם
אליהו מרידור:
 הם לא שותפים לצרה שלך, שלי ושל יניב
רום בר אב:
נכון
אליהו מרידור:
הם מעסיקים במשק, רוצים לקלוט עובדים
אליהו מרידור:
 אנחנו אומרים להם עדיף קודם כל עובדים ישראליים
אליהו מרידור:
 תראו לנו מה אתם עושים כדי לקלוט עובדים
אליהו מרידור:
 ומציבים להם תנאים מאתגרים עד מאוד
אליהו מרידור:
 מרגע שהם עושים את זה ואנחנו מבקרים את התהליך ואכן טענתם מתבססת באותו ניסיון, אזי זה מצמצם את אפשרויות הבריחה שלנו וממקד אותנו בכך שאין מנוס מהקצאת עובדים זרים
רום בר אב:
או שישנה בעיה בתהליכי הקצאה, כפי שהיו"ר אמר ואנחנו נדרשים לפתור את הבעיה הזאת
אליהו מרידור:
 תן לי דוגמה היום, למה נגיע לשם ואז נציג? בוא תן לי דוגמה
רום בר אב:
אני לא מכיר, אני לא יודע להגיד אם יש בעיה
ורוניקה רוזנברג:
אוי, נו, באמת
רום בר אב:
ככל שהיא קיימת - - -
ששון גואטה:
תקשיב, בוא אני אדבר איתך מהשטח
ששון גואטה:
 קודם כל אני מאמין שיש בעיה
ששון גואטה:
 זה שאמרת שלא דיבר נכון, זה לא אומר שאני לא מאמין
ששון גואטה:
 אני יודע שיש בעיה
ששון גואטה:
 אני לא מאמין, אני גם יודע שיש להם בעיה בעובדים
ששון גואטה:
 יש להם בעיה בעובדים, אין להם ידיים עובדות
ששון גואטה:
 שמע, אני חי
ששון גואטה:
 העוזרת, המטפלת, דוד שלי נפטר, המטפלת לקחו אותה לעבוד בבית חולים של הילדים, הכניסו אותה לעבוד שם בניקיון
ששון גואטה:
 היא עובדת זרה, אני לא יודע איך הצליחו להכניס אותה לשם בכלל
ששון גואטה:
 יש בעיה בידיים עובדות
אליהו מרידור:
רק בשביל זה משה נקש היום קם בבוקר
ששון גואטה:
אבל לא, באמת
ששון גואטה:
 קודם כל, אני יודע שיש להם בעיה
ששון גואטה:
 אל תספרו לי סיפורים, ההוא בא לחתום, כן בא לחתום
ששון גואטה:
 לא כל כך כל אחד, אני לא יודע איך אתם, ההוא שבא לחתום אבטלה איך אתם אומרים שהוא מתאים לעבוד בניקיון או הוא מתאים לעבוד בזה
אליהו מרידור:
הוא משבץ את עצמו
ששון גואטה:
הוא משבץ את עצמו לעבוד בניקיון
אליהו מרידור:
מספר לי בעל מסעדה, אני רוצה לתת לך דוגמה, בסדר? מספר לי בעל מסעדה שלשום שהגיעה אליו עובדת משירות התעסוקה
אליהו מרידור:
 הוא עדיין פתי כזה שמגיש בקשות בלתי נגמרות
אליהו מרידור:
 מגיעה אליו עובדת, עולה חדשה, עם בטן היריונית חודש שמיני
אליהו מרידור:
 ואומרת לו ככה, הוא פשוט מתאר לי
אליהו מרידור:
 אומר לי שמע, במקרה היא הגיעה אליי למשרד ושם יש מצלמה, בוא תראה את הווידיאו
אליהו מרידור:
 היא מגיעה, אומרת לי: שלום, שלחו אותי משירות התעסוקה
אליהו מרידור:
 הוא אומר לה בואי אני אראה לך
אליהו מרידור:
 לא, לא, שלחו אותי משירות התעסוקה
אליהו מרידור:
 הוא אומר לה את הגעת לעבוד בניקיון? היא אומרת לו ככה נראה לך אפשר לעבוד בניקיון? ככה
אליהו מרידור:
 חודש שמיני
ששון גואטה:
אדוני יושב-הראש, אני רוצה להציע, קודם כל נתת הצעה מאוד חכמה ונכונה, אבל אני רוצה שנקצוב אותה בזמן
ששון גואטה:
 למה? כי החבר'ה האלה באמת במצוקה
ששון גואטה:
 שמע, אני והאוצר חברים מאוד טובים
ששון גואטה:
 אבל לא ניתן לאוצר ולחבר'ה השניים למשוך את הזמן עכשיו איזה חודשיים, בדיקה, והם יקרסו
ששון גואטה:
 תקבע תאריך שבועיים
ששון גואטה:
 מה שהצעת דבר מאוד חכם ונכון
ששון גואטה:
 ישיבת המשך
אליעזר מזרחי:
חבר'ה, אני אומר פה, אני עכשיו מזמין, הנה, שירות התעסוקה, הרצליה
אליעזר מזרחי:
 100 עובדים אני צריך ב-15 בפברואר